शक्ति केंद्र डिडवीं के अध्यक्ष बलदेव धीमान, शक्ति केंद्र ताल के अध्यक्ष देवराज धीमान ने बताया कि शिक्षा मंत्री ने 25 वर्षों के कार्यकाल में इस क्षेत्र की बहुत सेवा की है। मंत्री ने उन्हें बिन मांगे सब कुछ दिया है। उन्होंने कहा कि पुनर्सीमांकन के बाद यह क्षेत्र हमीरपुर में चला गया है। शिक्षा मंत्री ने कहा कि 25 वर्ष पूर्व उन्होंने अपने राजनैतिक कैरियर का आगाज किया था। इस मुकाम तक पहुंचने में जनता का बहुत सहयोग रहा है। तीन बार विस क्षेत्र के हर घर का दौरा कर चुके हैं। 25 वर्षों में प्रत्येक गांव को सड़क सुविधा से जोड़ा गया है। भाजपा के विकास कार्यों को कांग्रेस सहन नहीं कर पा रही है। कांग्रेस कार्यकर्ता चुनाव का समय आने पर बरसाती मेंढकों की तरह सक्रिय होने लगे हैं। इस दौरान भाजपा जिला अध्यक्ष देश राज शर्मा, किसान मोर्चा अध्यक्ष प्यारे लाल, कांगड़ा बैंक के चेयरमैन रसील सिंह मनकोटिया, जिला परिषद सदस्य राज कुमारी ने भी आईडी धीमान को 25 वर्षो के कार्यकाल में उत्कृष्ट सेवाओं के लिए बधाई दी।